text: सरकारी अधिकारी ने कहा, ‘यह शायद पहली बार है कि सीबीआई निदेशक ने अपने कार्यालय में राजनेताओं से मुलाकात की है। ऐसी मुलाकात बहुत ही असामान्य है।’ इस बात से साफ है कि सरकार इस मुलाकात से खुश नहीं है। अपनी बात पर जोर देते हुए अधिकारी ने दावा किया कि सामान्य परिस्थितियों में जब कोई नेता सीबीआई प्रमुख से मुलाकात के लिए समय मांगते हैं तो उन्हें एजेंसी मुख्यालय के स्वागत कक्ष में शिकायतें या अन्य दस्तावेज सौंपने की सलाह दी जाती है।